text: Usikker økonomi udskyder skoleprojekt
  04 juni 2013 kl. 06.57
  Et skolebyggeri i Aabenraa er udskudt på grund af usikkerhed om økonomien.
  1. spadestik til Kongehøjskolen i Aabenraa skulle være taget i dag. Men det er blevet aflyst.
  - Vi er desværre nødt til at udsætte det 1. spadestik ind til videre, da der er for stor usikkerhed om økonomien i licitationsresultatet. Der er simpelthen behov for en yderligere gennemgang af licitationsresultatet, før vi kan stikke spaden i jorden, siger borgmester Tove Larsen.
  